
    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 87
                                                              din 28 aprilie 2022
privind aprobarea desfășurării celei de-a XVI-a ediții a evenimentului cultural ”Sighișoara Blues Festival”, în perioada 9 – 10 septembrie 2022

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 12.230/11.04.2022 şi la Consiliul Local Sighișoara cu nr. 13.499/20.04.2022, de referatul de aprobare, înregistrat cu nr. 12.232/11.04.2022, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanţa de Urgenţă a Guvernului nr. 57/2019 privind Codul administrativ, cu modificările și completările ulterioare;

Având în vedere adresa Asociației Culturale ”Sighișoara Blues Hospital”, înregistrată la Municipiul Sighișoara cu nr. 6.905/01.03.2022, prin care solicită închirierea terenului aparținând domeniului public din Cetatea Medievală, respectiv Piața Cetății, în perioada 9 – 10 septembrie 2022, în vederea desfășurării evenimentului ”Sighișoara Blues Festival”;

Ținând cont de faptul că acest eveniment s-a desfășurat încă de la primele ediții sub auspiciile municipalității, iar ecourile edițiilor precedente au fost pozitive, astfel încât manifestarea completează în mod fericit calendarul evenimentelor culturale din municipiul nostru, pentru stimularea accesului la cultură al publicului larg, precum și promovarea unor servicii publice de calitate și nu în ultimul rând, atragerea unui număr cât mai mare de turiști, ceea ce va contribui implicit la creșterea notorietății și a prestigiului Sighișoarei, apreciem oportună asigurarea continuității acestuia;

Având în vedere prevederile Hotărârii Consiliului Local Sighișoara nr. 91/28.04.2021 privind stabilirea impozitelor şi taxelor locale pentru anul 2022;

Văzând prevederile art. 858 și următoarele din Legea nr. 287/2009 privind Codul civil, republicat, cu modificările şi completările ulterioare, precum și cele ale Ordonanței de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere Raportul de specialitate al Serviciului Evidența Patrimoniului și Fond Locativ, înregistrat cu nr. 12.231/11.04.2022, prin care se justifică oportunitatea desfășurării evenimentului cultural ”Sighișoara Blues Festival”, în Municipiul Sighișoara, în perioada 9 – 10 septembrie 2022; 

Având în vedere avizele favorabile ale tuturor comisiilor pe domenii de specialitate;
În temeiul prevederilor art. 129 alin. (2) lit. „c”, alin. (6) lit. „a”, alin. (9) lit. „a” și „c” și alin. (14), art. 139 alin. (1) și alin. (3) lit. „g” și a art. 196 alin. (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

       H O T Ă R Ă Ş T E:

Art. 1. (1) Se aprobă desfășurarea evenimentului cultural ”Sighișoara Blues Festival”, organizat de Asociația Culturală ”Sighișoara Blues Hospital”, în Municipiul Sighișoara, în perioada 9 – 10 septembrie 2022. 

(2) Se aprobă ca perimetrul de desfășurare al evenimentului să cuprindă domeniul public din Cetatea Medievală, respectiv Piața Cetății, potrivit planului de situație, anexa nr. 1 la prezenta hotărâre.

Art. 2. Activitatea artistică din cadrul evenimentului cultural ”Sighișoara Blues Festival”, în perioada 9 – 10 septembrie 2022, se va desfășura pe terenul aparținând domeniului public din Cetatea Medievală, respectiv Piața Cetății, pentru care se va percepe o taxă pentru ocuparea domeniului public stabilită conform art. 3, lit. ”j” din Anexa nr. 8 a Hotărârii Consiliului Local Sighișoara nr. 91/28.04.2021, taxă pe care organizatorul o va achita la casieria Municipiului Sighişoara.

Art. 3. (1) Activitatea artistică se va desfășura numai în perimetrul de desfășurare al evenimentului, respectiv Piața Cetății.  

(2) În eventualitatea desfășurării de activități de comerț sau prestări servicii, pe lângă activitatea artistică, în cadrul perimetrului de desfășurare al evenimentului, se va percepe o taxă pentru ocuparea domeniului public, stabilită conform art. 3 din Anexa nr. 8 la Hotărârea Consiliului Local Sighișoara nr. 91/28.04.2021 privind stabilirea impozitelor și taxelor locale pentru anul 2022, taxă pe care comercianții o vor achita la casieria Municipiului Sighișoara. De asemenea, pentru desfășurarea activității comerciale, aceștia sunt obligați să obțină autorizația de funcționare eliberată de către compartimentul de specialitate din cadrul Municipiului Sighișoara. 

Art. 4. Se încredinţează cu ducerea la îndeplinire a prevederilor prezentei hotărâri Primarul Municipiului Sighişoara, Serviciul Evidența Patrimoniului și Fond Locativ, Serviciul Relaţii Publice și Comunicare, Biroul Public Cadastru, Topometrie și Administrare Terenuri Agricole și Forestiere, Compartimentul Autorizare Activități Economice și Susținerea Înființării Întreprinderilor Mici și Mijlocii, Serviciul Monitorizare Servicii de Utilități Publice, Guvernanță Corporativă și Transport Public Local, Compartimentul Situații de Urgență și Protecția Muncii, Serviciul Public Poliţia Locală din cadrul Municipiului Sighișoara și Asociația Culturală ”Sighișoara Blues Hospital”.

Art. 5. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,

  

       Duma Felix - Lucian                    
                                              Contrasemnează pentru legalitate
                                      SECRETARUL GENERAL al municipiului,


                                        Bizo Anca
 (Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General;
  1 ex. Direcția Arhitect Șef;

  2 ex. Serviciul Evidența Patrimoniului și Fond Locativ;

  1 ex. Serviciul Relaţii Publice și Comunicare;
  1 ex. Biroul Public Cadastru, Topometrie și Administrare Terenuri Agricole și Forestiere;
  1 ex. Compartimentul Autorizare Activități Economice și Susținerea Înființării Întreprinderilor Mici și Mijlocii;
  1 ex. Serviciul Monitorizare Servicii de Utilități Publice, Guvernanță Corporativă și Transport Public Local;

  1 ex. Compartimentul Situații de Urgență și Protecția Muncii;
  1 ex. Compartimentul Centrul Național de Informare și Promovare Turistică Sighișoara;
  1 ex. Serviciul Public Poliţia Locală;

  1 ex. Asociația Culturală ”Sighișoara Blues Hospital”.
17 ex.  
B.A. 
